CELEX: 32022D0310
Language: bg
Date: 2022-02-17 00:00:00
Title: Решение (ЕС) 2022/310 на Европейската централна банка от 17 февруари 2022 година за изменение на Решение (ЕС) 2019/1743 на Европейската централна банка относно олихвяването на наличностите от свръхрезерви и на някои депозити (ЕЦБ/2022/5)

25.2.2022   
               
               
                  BG
               
               
                  Официален вестник на Европейския съюз
               
               
                  L 46/140
               
            
         РЕШЕНИЕ (ЕС) 2022/310 НА ЕВРОПЕЙСКАТА ЦЕНТРАЛНА БАНКА
         от 17 февруари 2022 година
         за изменение на Решение (ЕС) 2019/1743 на Европейската централна банка относно олихвяването на наличностите от свръхрезерви и на някои депозити (ЕЦБ/2022/5)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 127, параграф 2, първо тире от него,
         като взе предвид Устава на Европейската система на централните банки и на Европейската централна банка, и по-специално член 3.1, първо тире и членове 17—19 от него,
         като има предвид, че:
         
                     (1)
                  
                  
                     Олихвяването на някои депозити на публичноправни субекти на Съюза, държани в Европейската централна банка (ЕЦБ) (освен освободените от отрицателни лихвени проценти) съгласно Решение (ЕС) 2019/1743 на Европейската централна банка (ЕЦБ/2019/31) (1), следва да се приведе в съответствие с олихвяването на депозитите на сектор „Държавно управление“ съгласно Насоки (ЕС) 2019/671 на Европейската централна банка (ЕЦБ/2019/7) (2), за да се осигури последователност при олихвяването на съпоставими депозити в Евросистемата. За да могат да се изменят съответно договореностите между ЕЦБ и публичноправните субекти на Съюза, настоящото решение следва да се прилага от 4 април 2022 г.
                  
               
                     (2)
                  
                  
                     Поради това Решение (ЕС) 2019/1743 (ЕЦБ/2019/31) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Член 2 от Решение (ЕС) 2019/1743 (ЕЦБ/2019/31) се заменя със следното:
            
               
                  „Член 2
                  Олихвяване на някои депозити, държани в ЕЦБ
                  
                     1.   Сметките, поддържани в ЕЦБ в съответствие с Решение ЕЦБ/2003/14 (3)*, Решение ЕЦБ/2010/31 (4)*, Решение ЕЦБ/2010/17 (5)* и Регламент (ЕС) 2020/672 на Съвета (6)*, се олихвяват, както следва:
                     
                                 а)
                              
                              
                                 ако лихвеният процент за депозитното улеснение на съответния календарен ден е нула или по-висок (положителен), с нула процента или с краткосрочния лихвен процент в евро (€STR), който от тях е по-нисък;
                              
                           
                                 б)
                              
                              
                                 ако лихвеният процент за депозитното улеснение на съответния календарен ден е по-нисък от нула (отрицателен), с лихвения процент за депозитното улеснение или с краткосрочния лихвен процент в евро (€STR), който от тях е по-нисък.
                              
                           Когато обаче е необходимо по тези сметки да бъдат държани депозити преди датата, на която трябва да се извърши плащане в съответствие със законовите или договорните разпоредби, приложими към съответния механизъм, тези депозити се олихвяват през този предварителен период с нула процента или краткосрочния лихвен процент в евро (€STR), който от тях е по-висок.
                  
                  
                     2.   Специалната сметка, поддържана в ЕЦБ в съответствие с член 13, параграф 2 от Решение за изпълнение на Комисията от 14 април 2021 г. за установяване на необходимите условия за администриране на операциите по получаване на заеми съгласно Решение (ЕС, Евратом) 2020/2053 на Съвета и за операциите по предоставянето на средства за заеми, отпускани в съответствие с член 15 от Регламент (ЕС) 2021/241 на Европейския парламент и на Съвета (7)*, за целите на пруденциалните касови наличности по посочения член, се олихвява с нула процента или с краткосрочния лихвен процент в евро (€STR), който от тях е по-висок, освен когато общата сума на депозитите, държани в тази специална сметка, надхвърля 20 милиарда евро, в който случай превишението се олихвява, както следва:
                     
                                 а)
                              
                              
                                 ако лихвеният процент за депозитното улеснение на съответния календарен ден е нула или по-висок (положителен), с нула процента или с краткосрочния лихвен процент в евро (€STR), който от тях е по-нисък;
                              
                           
                                 б)
                              
                              
                                 ако лихвеният процент за депозитното улеснение на съответния календарен ден е по-нисък от нула (отрицателен), с лихвения процент за депозитното улеснение или с краткосрочния лихвен процент в евро (€STR), който от тях е по-нисък.
                              
                           
               
            
         
         
            Член 2
            Влизане в сила
            
               1.   Настоящото решение влиза в сила на петия ден след публикуването му в Официален вестник на Европейския съюз.
            
            
               2.   То се прилага от 4 април 2022 година.
            
         
         
            Съставено във Франкфурт на Майн на 17 февруари 2022 година.
            
               
                  За Управителния съвет на ЕЦБ
               
               
                  Председател на ЕЦБ
               
               Christine LAGARDE
            
         
         
            (1)  Решение (ЕС) 2019/1743 на Европейската централна банка от 15 октомври 2019 г. относно олихвяването на наличностите от свръхрезерви и на някои депозити (ЕЦБ/2019/31) (ОВ L 267, 21.10.2019 г., стр. 12).
         
            (2)  Насоки (ЕС) 2019/671 на Европейската централна банка от 9 април 2019 г. относно вътрешните операции по управление на активи и пасиви от националните централни банки (ЕЦБ/2019/7) (ОВ L 113, 29.4.2019 г., стр. 11).